नमस्कार, मेरा नाम एंड्री स्नैर मैगनसन है,
मैं आइसलैंड से बात कर रहा हूँ।
(पानी बहता हुआ)
2019 में हमने जलवायु परिवर्तन के कारण अपना पहला हिमनद खो दिया था:
ओक्जोकुल, ओक हिमनद जो अब ठीक नही बचा।
और अगले 200 वर्षों में,
हमारे सभी हिमनदों का यही हाल होने की सम्भावना है।
यहाँ का यह हिमनद उनमें से एक है,
सोलहिमजोकुल, आइसलैंड के दक्षिण तट पर।
(पानी बहता हुआ)
मैंने एक पट्टिका के लिए एक कविता लिखी थी
जिसे उस पहाड़ पर लगाया गया था जहाँ ओक्जोकुल कभी खड़ा था,
यह भविष्य को एक पत्र था, जो कहता था,
"यह स्मारक इस बात की स्वीकृति है कि हम जानते हैं कि क्या हो रहा है,
और क्या करने की आवश्यकता है।
केवल आप जानते हैं हमने वह किया या नहीं।"
मेरे दादा दादी हिमनद खोजकर्ता थे
ऐसे समय में जब हिमनद शाश्वत लगते थे।
वह 1956 में हिमनद हनीमून पर गए थे।
तीन हफ्तों के लिए, वह यूरोप के सबसे बड़े हिमनद
वतनजोकुल में, घूमते हुए उसका नक़्शा बना रहे थे
अत्यधिक तापमानों में तम्बू में सो रहे थे।
एक बार मैंने उनसे पूछा, "क्या आपको ठंड नहीं लगी?"
और उन्होंने कहा, "ठंड?
हमारी तो तभी-तभी शादी हुई थी।"
मेरी दादी हाल ही में 96 साल की हुई हैं,
और अब हम जानते हैं
कि जब तक आज के समय में पैदा हुए लोग मेरी दादी की उम्र के होंगे
तब तक बहुत से हिमनद ख़त्म हो चुके होंगे।
हमें अभिन्न और शीघ्र तरीके से भविष्य के साथ जुड़ना शुरू करना होगा।
मेरी दादी का जन्म 1924 में हुआ था।
और अगर मेरे नाती-पोते हैं,
तो जिन लोगों को मैं अपने जीवन में सबसे ज्यादा प्यार करूंगा,
वह 2150 में भी जीवित होंगे।
क्योंकि हमारा समय उन लोगों का समय है
जिन्हें हम जानते हैं और प्यार करते हैं,
एक ऐसा समय जिसने हमें बनाया है,
और हमारा समय उन लोगों का भी समय है जिन्हें हम जानेंगे और प्यार करेंगे,
एक ऐसा समय जो हम बनाएँगे।
हम पीढ़ियों के हाथ मिलाने के
230 साल आसानी से विस्तृत कर सकते हैं।
जब कोई वैज्ञानिक 2100 कहता है,
हम उसे नकार देते हैं, हम उससे जुड़ाव महसूस नहीं करते।
लेकिन मैंने अपनी दादी से पूछा,
"क्या 100 साल लम्बा समय है या छोटा?"
और मैं हैरान रह गया जब उन्होंने कहा,
"यह कम समय है।
मुझे तो ऐसा लगता है जैसे मैं कल ही हिमनदों की यात्रा कर रही थी।"
(पानी बहता हुआ)
तो 2100 दूर का भविष्य नहीं है,
यह लगभग आने वाला कल ही है,
क्योंकि उन लोगों के दिमाग में, 2020 बस बीता हुआ कल होगा।
और मुझे पूरा यकीन है कि हम चाहेंगे
कि वह हमारे समय को गर्व और आभार के साथ देखें
क्योंकि हमें पता था कि क्या हो रहा है
और हम जानते थे कि क्या करने की आवश्यकता थी
और हमने वास्तव में आख़िरकार सही काम किया।
धन्यवाद।